Publication: Magyar Közlöny
Issue: MK-2005-167 (Year: 2005, Number: 167)
Era: 2004-2010
Section: LXV. törvény (a továbbiakban: Ötv.), az államháztartásról szóló 1992. évi XXXVIII. törvény (a továbbiakban: Áht.), valamint a költségvetési szervek belsõ ellenõrzésérõl szóló 193/2003. (XI. 26.) Korm.
Paragraph Index: 1260

b) Közoktatási szakszolgálati feladat Továbbtanulási, pályaválasztási tanácsadás FAJLAGOS ÖSSZEG: 2 000 forint/fõ Nevelési tanácsadás; gyógypedagógiai tanácsadás, korai fejlesztés és gondozás; fejlesztõ felkészítés; logopédiai ellátás; gyógytestnevelés FAJLAGOS ÖSSZEG: 9 000 forint/fõ/szakszolgálat A többcélú kistérségi társulás a támogatást a Közokt. tv. 34. §-ának a)–b), d)–f) és h) pontjai szerinti pedagógiai szakszolgálati feladatok közül legalább kettõ ellátásának megszervezése esetén azon ellátottak után veheti igénybe, akiket a társulás – az e célra vezetett nyilvántartás szerint – a nevelési évek/tanévek során legalább az alábbi gyakorisággal részesít ellátásban: – logopédiai ellátás, gyógytestnevelés esetén legalább heti egy alkalommal, – nevelési tanácsadás keretében terápiás gondozás esetén 2006. évben legalább hat alkalommal, – továbbtanulási, pályaválasztási tanácsadás esetén a 2005/2006. tanévben legalább egy alkalommal, – gyógypedagógiai tanácsadás, korai fejlesztés és gondozás, fejlesztõ felkészítés esetén a képzési kötelezettségrõl és a pedagógiai szakszolgálatokról szóló 14/1994. (VI. 24.) MKM rendelet 8–9. §-ában meghatározott idõkeretben. A többcélú kistérségi társulás a vállalt közoktatási szakszolgálati feladatot elláthatja az általa fenntartott intézményben, vagy – megállapodás alapján – helyi önkormányzat vagy önkormányzati társulás fenntartásában mûködõ intézmény/intézmények útján, vagy szakember közös foglalkoztatásával. A közoktatási feladatokhoz a támogatás a Kiegészítõ szabályok 2.1. pontja szerinti feltételeknek megfelelõ intézmények mûködési és fejlesztési kiadásához, valamint a pedagógiai szakszolgálati feladatok mûködési és fejlesztési kiadásaihoz használható fel. 2.3. A többcélú kistérségi társulások szociális intézményi feladatainak támogatása FAJLAGOS ÖSSZEG: 200 000 forint/fõ A többcélú kistérségi társulás a támogatásra akkor jogosult, ha biztosítja a személyes gondoskodás keretébe tartozó, a Szoctv. szerinti szakosított ellátást biztosító intézmények közül legalább egy intézmény társult formában történõ fenntartását: – idõskorúak ápolást, gondozást nyújtó otthona, – idõskorúak vagy fogyatékos személyek gondozóháza, – pszichiátriai és szenvedélybetegek átmeneti otthona, – hajléktalanok átmeneti szállása. A társult formában történõ intézményfenntartás követelménye akkor teljesül, ha a többcélú kistérségi társulás: – ezen intézmény(ek)et fenntartja, vagy – szervezõ tevékenységével biztosítja, hogy a korábban legalább két települési önkormányzat által külön-külön fenntartott intézményt legkésõbb 2006. január 31-tõl intézményi társulás tartja fenn, és a többcélú kistérségi társulás segítséget nyújt ezen intézmény magasabb szakmai, gazdasági hatékonysággal történõ mûködéséhez, így különösen szakember közös foglalkoztatásához. A támogatás az intézményi ellátottak után illeti meg a többcélú kistérségi társulást. A támogatás az e pontban foglalt feltételeknek megfelelõ intézmények fenntartása során felmerülõ mûködési kiadásokhoz, szakemberek foglalkoztatásához, utazási kiadásaihoz, ezen intézmények fejlesztéséhez használható fel. 2.4. A többcélú kistérségi társulások szociális alapszolgáltatási feladatainak támogatása A többcélú kistérségi társulás támogatást igényelhet a Szoctv. szerinti következõ szociális alapszolgáltatási feladatok közül legalább három biztosítása esetén, melyeket a Kiegészítõ szabályok 3.1. pontja szerinti feltételeknek megfelelõen lát el: – családsegítés, – házi segítségnyújtás, – jelzõrendszeres házi segítségnyújtás, – közösségi ellátások, – támogató szolgáltatás, – nappali ellátás.

Source: https://magyarkozlony.hu/hivatalos-lapok/f3eb3f9cc88bb29a26c68069767b0a142637e9c8/dokumentumok/8109ddd716a375787540e8646ff7528ceb13ca0b/letoltes